stanford-oval/wikipedia huggingface dataset:
Atomin paluu

| Atomin paluu |
| --- | --- |
 Elokuvan juliste.
Ohjaaja:  Mika Taanila Jussi Eerola
Käsikirjoittaja:  Mika Taanila Jussi Eerola
Tuottaja:  Cilla Werning Meike Martens Lasse Saarinen
Säveltäjä:  Pan Sonic
Kuvaaja:  Jussi Eerola
Leikkaaja:  Mika Taanila
Valmistustiedot
Valmistusmaa:  Suomi Saksa
Tuotantoyhtiö:  Kinotar Oy Blinker Filmproduktion
Ensi-ilta:  6. marraskuuta, 2015
Kesto:  110 minuuttia
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Atomin paluu on Mika Taanilan ja Jussi Eerolan ohjaama ja käsikirjoittama suomalais-saksalainen yhteiskunnallinen dokumenttielokuva vuodelta 2015. Dokumentissa seurataan Olkiluoto 3 -ydinvoimalan rakennushanketta lähes kymmenen vuoden ajan.
Palkinnot ja ehdokkuudet

Elokuva voitti vuonna 2015 Kööpenhaminan kansainvälisillä dokumenttielokuvafestivaaleilla parhaan pohjoismaisen elokuvan palkinnon.
Pan Sonic -yhtye (Mika Vainio ja Ilpo Väisänen) voittivat elokuvasta parhaan musiikin Jussi -palkinnon vuonna 2016.
Elokuva oli ehdolla parhaan dokumentin Jussi-palkinnosta vuonna 2016.
Atomilause

Atomilause on logiikassa lause, jonka mikään osa ei voi toimia lauseena. Toisin sanoen, atomilause ei sisällä loogisia konnektiiveja.
Atomilauseet ja predikaattilogiikka

Predikaattilogiikassa yksilöolioita (eli partikulaareja) kuvaavista yksilövakioista ja yksilömuuttujista sekä ominaisuuksia ja relaatioita (eli universaaleja) kuvaavista predikaateista voidaan muodostaa kahdenlaisia kaavoja: suljettuja ja avoimia. Suljetut kaavat, eli lauseet, eivät sisällä vapaita muuttujia, ja ne ovat joko tosia tai epätosia annetusta tulkinnasta riippuen. Esimerkiksi "Helsinki on Suomen pääkaupunki" ja "7 + 1 = 2" ovat suljettuja kaavoja, ensimmäinen tosi ja jälkimmäinen epätosi.
Avoimet kaavat, eli lyhyemmin kaavat, sisältävät yhden tai useamman vapaan muuttujan, ja niiden totuus riippuu vapaiden muuttujien arvosta (tai arvoista). Esimerkiksi "x on Suomen pääkaupunki" ja "7 + y = 2" ovat avoimia lauseita. Avoimia lauseita voidaan kutsua myös predikaateiksi.
Avoimesta kaavasta saadaan lause sijoittamalla vapaiden muuttujien paikoille yksilövakioita tai sitomalla ne
kvanttoreilla, esimerkiksi seuraavasti:
| Avoin lause | Suljettu lause |
| --- | --- |
 Px\,\!:  Pc\,\!
 Px\,\!:  \exists {}xPx\,\!
 Rxy\,\!:  \forall {}x\exists {}yRxy\,\!

Yllä
 P\,\!
ja
 R\,\!
ovat predikaatteja,
 x\,\!
ja
 y\,\!
yksilömuuttujia
ja
 c\,\!
yksilövakio.
Berberikapina

Berberikapina oli Umaijadien kalifaatissa tapahtunut berbereiden kapina vuosina 740–743. Kapina pääasiassa tukahdutettiin, mutta sen seurauksena kalifaatin länsiosista irtautui muutamia alueita.
Umaijidien kalifaatti oli vuosisadan alussa laajentunut Pohjois-Afrikan länsiosiin ja sieltä Al-Andalukseen ja alueella oli yhä levotonta. Alueelle tulleet arabit asuttivat kaupungit, kun paimentolaisina elävät berberit asuttivat mieluummin maaseutua. Arabit pitivät berbereitä erilaisina ja heidän käsitystään islamista hieman kyseenalaisena. Väestöryhmien välisiä jännitteitä lisäsi myös vain berberehin kohdistuvat verot.
Berberikapinana tunnettu kapina alkoi Tangerista ja levisi kaikkialle berbereiden asuttamille alueille Pohjois-Afrikassa ja Al-Andaluksessa. Kapinan johtohahmoksi nousi Masayra. Kapinan nujertamiseksi kalifaatin piti tuoda alueelle armeijoita ydinalueiltaan Syyriasta. Kapina tukahdutettiin kolmessa vuodessa ja alueelle tuotiin syyrialaisia uudisasukkaita. Kalifaatin ote valtakunnan länsireunasta kuitenkin irtosi ja alueelle syntyi berberivaltio Barghawata.[lähde? ] Berberit nousivat laajaan kapinaan arabeja vastaan vielä 768 ja 901.
Austin FC

Austin FC on yhdysvaltalainen ammattilaistason jalkapallojoukkue, jonka kotikaupunki on Austin Texasin osavaltiossa. Joukkue pelaa Major League Soccer (MLS) -liigassa osana Läntistä konferenssia.
Austin FC perustettiin vuonna 2018, ja aloitti ensimmäisen kautensa 2021. Joukkueen kotikenttä on 20 738 katsojan Q2 Stadium Austinin pohjoisosassa.
Joukkue > Kokoonpano

Päivitetty: 24. joulukuuta 2023.
Aiheesta muualla

Wikimedia Commonsissa on kuvia tai muita tiedostoja aiheesta .
Joukkueen kotisivut
Ardipithecus

| Ardipithecus |
| --- | --- |
 Ardipithecus ramiduksen kallo
 Plioseeni 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Isot ihmisapinat Hominidae
Alaheimo::  Homininae
Tribus::  Hominini
Alatribus::  Hominina
Suku::  †Ardipithecus  White et al, 1995
Lajit
 †Ardipithecus kadabba  †Ardipithecus ramidus 
Katso myös
   Ardipithecus Wikispeciesissä   Ardipithecus Commonsissa 
Infobox OKNimi-testi OK: 
Ardipithecus on erittäin varhainen Hominini-sukuryhmän suku, jossa on kaksi lajia. Koska se on läheinen apinoiden Pan- ja Gorilla-sukujen kanssa, jotkut pitävät sitä pikemminkin varhaisena simpanssina, mutta useimmat kuitenkin varhaisena esi-ihmisenä, koska sen hampaat ovat samankaltaiset kuin suvulla Australopithecus.
Sukuun on sijoitettu kaksi lajia, Ardipithecus ramidus eli etiopianapinaihminen ja Ardipithecus kadabba.
A. kadabbaa pidettiin aluksi alalajina, mutta myöhemmin Etiopiasta löydettyjen hampaiden vuoksi se on nostettu omaksi lajikseen. Löytöjä tehtiin 2001 Etiopiasta Awashista, joka on 250 km:n päässä Addis Abebasta. A. kadabba eli noin 5,8–5,2 miljoonaa vuotta sitten. Sen erottavat myöhemmästä Homininasta alkukantaiset etuhampaat. A. kadabbaa pidetään ihmisten sukulinjassa varhaisimpana tunnettuna lajina, jota ennen nykyiset simpanssit olivat haarautuneet omaksi linjakseen.
Laji A. ramidus eli noin 5,4–4,2 miljoonaa vuotta sitten plioseenikauden alussa. Siitä on tehty Etiopassa löytöjä ehkä noin 60 yksilöstä. Se eli metsäisellä alueella ja oli kasvinsyöjä.
Luiden perusteella on arvioitu Ardipithecus-lajien olleen nykyisten simpanssien kokoisia. A. ramidus -lajin varpaiden rakenne viittaa siihen, että laji liikkui pystyasennossa. Se tosin tuottaa ongelmia nykyiselle teorialle, jonka mukaan kaksiraajainen liikkumistyyli kehittyi savanneilla, sillä tämä laji eli todennäköisemmin metsikössä vesistön lähellä.
Kritiikkiä

Jotkut tutkijat ovat kyseenalaistaneet sen, että Ardipithecus olisi ollut ihmisen edeltäjä tai liikkunut pystyssä. New Yorkin yliopiston tutkija Terry Harrisonin mukaan mioseenikaudella eli hyvin monia ihmisapinoita, eikä siten pystytä sanomaan, mikä niistä olisi ollut ihmisen edeltäjä. Mutta Owen Lovejoyn mukaan Ardipithecusilla on 20 myöhemmille isoille ihmisapinoille tyypillistä piirrettä. Stony Brook -yliopiston evoluutiomorfologi William Jungersin mukaan Ardipithecusin jalka ei sovi pystykävelyyn, ja Ardipithecusilla on erkanevammat isovarpaat kuin monilla muilla. Niinpä Jungersin mukaan Ardipithecus liikkui puussa neljällä jalalla eikä maassa kahdella jalalla.
Aiheesta muualla

Ardi on ihmisen neljämiljoonaa vuotta vanha esiäiti Yle.fi 1.10.2009
Ancient Skeleton May Rewrite Earliest Chapter of Human Evolution (Arkistoitu – Internet Archive) Sciencemag.org 1.10.2009
Amazing hominid haul in Ethiopia BBC News 19.1.2005
Ihmisen evoluutio
Bank of Maharashtra

| Bank of Maharashtra |
| --- | --- |
 Bank of Maharashtran pääkonttori Punessa
Perustettu:  16. syyskuuta 1935
Toimitusjohtaja:  A. S. Rajeev
Toimiala:  pankki
Omistaja:  Intian valtio
Kotisivu:  https://bankofmaharashtra.in/
Infobox OKVirheellinen NIMI-arvo: 
Bank of Maharashtra on Intian valtiovarainministeriön omistama pankki. Joulukuussa 2021 pankilla oli 15 miljoonaa asiakasta ja 2001 konttoria eri puolilla maata.[lähde? ] Maharashtrassa sillä on kaikista kansallistetuista pankeista laajin konttoriverkosto. 31. joulukuuta 2020 pankin kokonaisliiketoiminta oli ylittänyt 266 000 biljoonaa rupiaa.[lähde? ]
Historia

V. G. Kale ja D. K. Sathe perustivat pankin Punessa Intiassa 16. syyskuuta 1935 ja se aloitti toimintansa 8. helmikuuta 1936. Sen osakepääoma oli perustettaessa miljoona dollaria. Pankki auttoi pienyrityksiä taloudellisesti ja synnytti joukon teollisuusyrityksiä. Vuonna 1969 pankki kansallistettiin.
A. S Rajeev aloitti 2. joulukuuta 2018 pankin toimitusjohtajana ja toimitusjohtajana. Hemant Kumar Tamta nimitettiin 31. joulukuuta 2018 toiminnanjohtajaksi. 10. maaliskuuta 2021 A. B. Vijayakumar nimitettiin toiminnanjohtajaksi.
Bank of Communications

| Bank of Communications |
| --- | --- |
Yritysmuoto:  pörssiyhtiö
Osake:  SSE: 601328SEHK: 3328
Markkina-arvo:  71,2 mrd. USD (5/2015)
ISIN:  CNE100000205
Perustettu:  1908
Toimitusjohtaja:  Chun Peng
Puheenjohtaja:  Qing Shan Hua (hallituksen pj), Ximing Niu (johtoryhmän pj ja tj.)
Kotipaikka:   188 Yinchengzhong Road, Pudong New D, Shanghai SHA 200120, Kiina
Toimiala:  pankki- ja rahoituspalvelut
Liikevaihto:  53,61 mrd. USD (2014)
Nettotulos:  10,69 mrd. USD (2014)
Henkilöstö:  95 686
Kotisivu:  www.bankcomuun%20muassacom
Infobox OKVirheellinen NIMI-arvo: 
Bank of Communications Co Ltd (kiin. 交通銀行, pinyin: Jiāotōng Yínháng; usein lyhyesti 交行) on suuri, vuonna 1908 perustettu kiinalainen pankki. Pankki jakaa liiketoimintansa neljään osaan: henkilöpankki-, yrityspankki-, varainhoitopalvelut ja muut palvelut. Yhtiömuodoltaan se on julkinen osakeyhtiö. Pankin osakkeet noteerataan Shanghain ja Hongkongin pörsseissä. Pankin kotipaikka on Shanghai.
Maailman suurimpien yritysten Forbes Global 2000 -listan vuoden 2015 vertailussa Bank of Communications katsottiin useilla mittareilla arvioituna maailman 38. suurimmaksi julkisesti noteeratuksi yhtiöksi.
Bank of Communications -pankin rakennus Shanghaissa.
Bank of Communications -pankin konttori Hongkongissa.
Aiheesta muualla

Kuvia tai muita tiedostoja aiheesta Bank of Communications Wikimedia Commonsissa
Beat

Beat voi tarkoittaa seuraavia asioita:
beat eli beatmusiikki, pop- ja rock-musiikkien genre, joka sai alkunsa Britanniassa 1960-luvulla
Beat, suomalainen yhtye
The Beat, englantilainen ska-yhtye
Beat, King Crimsonin albumi vuodelta 1982
Beat, Esa Pakarisen albumi vuodelta 1988.
Katso myös:
beat-sukupolvi, 1950- ja 1960-luvulla vaikuttanut kirjallis-yhteiskunnallinen liike
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beat”, voi hakea sivunnimihaulla, laajalla sivunnimihaulla tai tekstihaulla.
Austin Czarnik

| Austin Czarnik |
| --- | --- |

Henkilötiedot
Syntynyt: 12. joulukuuta 1992 (ikä 31) Washington Township, Michigan, Yhdysvallat
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  vasen
Pituus:  175 cm
Paino:  79 kg
Seura
Seura:  New York Islanders / Bridgeport Islanders
Sarja:  NHL / AHL
Pelinumero:  27
Pelaajaura
Pääsarjaura:  2016–
Aik. seurat:  Providence Bruins (AHL)   Boston Bruins (NHL)   Calgary Flames (NHL)   Stockton Heat (AHL)   Seattle Kraken (NHL)
| Mitalit> Maa:  Kanada.Miesten jääkiekko.Alle 18-vuotiaiden MM-kilpailut  | Mitalit> Maa:  Kanada.Miesten jääkiekko.Alle 18-vuotiaiden MM-kilpailut  | Mitalit> Maa:  Kanada.Miesten jääkiekko.Alle 18-vuotiaiden MM-kilpailut  | Maa:  Kanada> Miesten jääkiekko. |
| --- | --- | --- | --- |
|  Kultaa | Valko-Venäjä 2010 | jääkiekko |  |
Austin Czarnik (s. 12. joulukuuta 1992 Washington Township) on yhdysvaltalainen jääkiekkoilija, joka pelaa New York Islandersin organisaatiossa.
Ura > Junioriura

Czarnik pelasi USNTDP:ssä vuosina 2008-2010. Hän edusti Yhdysvaltain alle 17-vuotiaiden maajoukkuetta World U-17 Hockey Challengessa vuonna 2009. Turnauksen viidessä ottelussa hän teki yhden maalin sekä kolme syöttöpistettä. Tämän jälkeen Czarnik valittiin seuraavana vuonna alle 18-vuotiaiden maajoukkueeseen ikäluokan maailmanmestaruuskilpailuihin. Czarnik oli joukkueensa paras maalintekijä viidellä osumalla kuudessa ottelussa. Yhdysvallat voitti turnauksen päätteeksi maailmanmestaruuden.
Kauden 2010-2011 Czarnik pelasi USHL-sarjaa Green Bay Gamblersissa. 46 runkosarjaottelussa syntyi tehot 20+14=34 sekä 11 pudotuspeliottelussa tehot 3+1=4. Vuodeksi 2011 Czarnik siirtyi opiskelemaan Miamin yliopistoon, jonka jääkiekkojoukkueessa hän pelasi seuraavien neljän vuoden ajan toimien sen kapteenina kahdella viimeisellä kaudellaan. Yhteensä hän pelasi joukkueessa 159 ottelua tehoin 46+123=169. Ensimmäisen kautensa aikana hänet valittiin edustamaan Yhdysvaltain maajoukkuetta nuorten maailmanmestaruuskilpailuissa. Czarnik pelasi turnauksessa kuusi ottelua tehden kaksi maalia sekä kaksi syöttöpistettä.
Ura > Ammattilaisura

Valmistumisensa jälkeen varaamaton Czarnik siirtyi huhtikuussa 2015 NHL-seura Boston Bruinsiin. Hän pelasi kauden aikana vielä ensimmäiset ammattilaistason ottelunsa Bostonin AHL-farmiseura Providence Bruinsissa. Ensimmäisellä täydellä ammattilaiskaudellaan 2015-2016 Czarnik teki Providencessa 68 runkosarjaottelussa tehot 20+41=61, jolla hän voitti tulokkaiden pistepörssin. Hänet valittiin tulokkaiden tähdistöön.
Czarnik teki NHL-debyyttinsä Bostonissa lokakuussa 2016 Columbus Blue Jacketsia vastaan. Hän sai ottelussa jääaikaa 15.11 minuuttia sekä otti yhden kahden minuutin rangaistuksen. Tulokaskaudellaan hän pelasi 49 NHL:n runkosarjaottelua. Lisäksi hän edusti Providencea 22 runkosarjaottelussa sekä pudotuspeleissä, joissa hän teki 17 ottelussa tehot 3+4=7 sekä keräsi kymmenen rangaistusminuutia. Kauden päätteeksi Czarnik ja Bruins solmivat yhden vuoden mittaisen jatkosopimuksen. Kaudella 2017-2018 Czarnik valittiin AHL:n tähdistöotteluun sekä toiseen tähdistökentälliseen hänen tehtyään Providencessa 64 ottelussa 68 tehopistettä. Hän oli koko liigan pistepörssin kolmas Chris Terryn sekä Phil Varonen jälkeen.
Heinäkuussa 2018 Czarnik siirtyi Calgary Flamesiin kaksivuotisella sopimuksella. Flamesissa hän onnistui vakiinnuttamaan paikkansa NHL-kokoonpanossa kaudella 2018-2019. Czarnik pelasi 54 ottelua runkosarjassa sekä yhden pudotuspeleissä. Seuraavan kauden Czarnik pelasi jälleen AHL:ssä, Flamesin yhteistyöseura Stockton Heatissa, josta hänet kutsuttiin NHL-kokoonpanoon kahdeksaan otteluun.
Sopimuksen päättymisen jälkeen Czarnik siirtyi New York Islandersiin kahden vuoden mittaisella kaksisuuntaisella sopimuksella. Koronaviruspandemian vuoksi kausi 2020-2021 päästiin aloittamaan vasta tammikuussa 2021. Lyhennetyn runkosarjan aikana Czarnik pelasi vain neljä ottelua. Seuraavalla kaudella Czarnik pelasi ensimmäiset NHL-ottelunsa joulukuussa. Hän ehti pelata Islandersissa 11 ottelua ennen kuin Seattle Kraken poimi hänet Waivers-listalta helmikuussa 2022. Czarnik pelasi Seattlessa kuusi ottelua tehden kaksi syöttöpistettä ennen kuin Islanders poimi hänet takaisin Waivers-listan kautta kuukautta myöhemmin. Islanders lähetti Czarnikin heti AHL:ään Bridgeport Islandersiin.
Archaeopteryx

| Archaeopteryx |
| --- | --- |
 Löytöjen pohjalta luotu malli.
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Arcaeoperygiformes
Heimo::  Archaeopterygidae
Suku::  Archaeopteryx
Laji::  litographica
Kaksiosainen nimi
 Archaeopteryx lithographica  C. E. H. von Meyer, 1861 
Katso myös
   Archaeopteryx Wikispeciesissä   Archaeopteryx Commonsissa 
Infobox OKNimi-testi OK: 
Piirros Archaeopteryxista.
Archaeopteryx (muinaissiipinen) on sukupuuttoon kuollut liskolintu. Sen nimesi Christian Erich Hermann von Meyer vuonna 1861. Archaeopteryxia pidetään "puuttuvana renkaana" dinosaurusten ja lintujen välillä sekä Darwinin evoluutioteoriaa tukevana todisteena lajien kehityksestä.
Archaeopteryx oli höyhenpeitteinen, kuten nykyiset linnut, mutta sillä oli useita hirmuliskomaisia piirteitä. Sillä oli leuoissaan rivi teräviä hampaita, siipien päässä kolme sormea raatelukynsineen ja pitkä luinen pyrstö. Kooltaan Archaeopteryx vastasi varista. Nykyisen tiedon perusteella sen lähimpiä sukulaisia olivat dromaeosaurit ja oviraptorit.
Archaeopteryxista on kuvailtu kaksi lajia, Archaeopteryx lithographica ja Archaeopteryx siemensii.
Liikkumistapa

Ei olla varmoja, pystyikö Archaeopteryx lentämään vai vain hyppimään maata pitkin ja liitämään puista. Vuoden 2005 lopussa paljastui, että Archaeopteryxilta puuttui "käänteinen varvas", joten se ei olisi pystynyt ottamaan otetta esimerkiksi puiden oksista. Archaeopteryxin siipien muoto ja höyhenten rakenne ovat samankaltaisia kuin nykyisillä linnuilla. Lisäksi suuret siivet ja pitkä pyrstö viittaavat siihen, että se olisi pystynyt ohjailemaan itseään helposti lennossa. Sen siipien lihasten kiinnityskohdat ovat kuitenkin nykylintuja kehittymättömämmät.
Fossiilit

Archaeopteryxin fossiileja on löydetty kymmenen. Ne kaikki on löydetty Solnhofenin läheltä Saksasta.
Sulka löydettiin vuonna 1860 Solnhofenista Saksasta. Löytö on nykyisin Berliinin luonnontieteellisessä museossa (Museum für Naturkunde). Se on yleensä tulkittu kuuluvaksi Archaeopteryxille.
Lontoon kappale (BMNH 37001,) Löydettiin vuonna 1861 Langenaltheimin läheltä Saksasta. On nykyisin Natural History Museum -museossa Lontoossa.
Berliinin kappale (HMN 1880) Jakob Niemeyer löysi sen joko vuonna 1876 tai 1877 Blumenbergista Saksasta. Se on sijoitettu Berliinin Museum für Naturkunde -museoon. Tämä on paras löydetyistä fossiileista, ja se oli ensimmäinen löytö, jossa pää oli kokonaisena.
Maxbergin kappale (S5) löydettiin joko vuonna 1956 tai 1958 Langenaltheimista. Nykyisin fossiili on kadonnut. Sen omistajan Eduard Opitschin kuoltua 1991 huomattiin, että se oli hävinnyt kokoelmista. Se on joko varastettu tai myyty.
Haarlemin kappale (TM 6428) (Tunnetaan myös nimellä Teylerin kappale) löydettiin vuonna 1855 Riedenburgin läheltä Saksasta. Se sijaitsee Teylerin museossa Alankomaissa.
Eichstättin kappale (JM 2257) löydettiin joko vuonna 1951 tai 1955 Workerszellin läheltä Saksasta. Se sijaitsee Jura Museumissa Saksassa. Löytö on kooltaan pienin, ja sillä on ehjä pää.
Solnhofenin kappale (BSP 1999) löydettiin 1960-luvulla Eichstättin läheltä Saksasta. Se sijaitsee Bürgermeister-Müller-Museumissa Solnhofenissa. Se on kooltaan suurin.
Münchenin kappale (S6) tunnetaan myös nimellä Solnhofen-Aktien-Verein Specimen löydettiin 1991 Langenaltheimin läheltä. Se sijaitsee Münchenin paleontologisessa museossa.
Bürgermeister-Müllerin kappale löydettiin 1997. Sitä säilytetään Bürgermeister-Müller-Museumissa. Löytö on sirpaleinen.
Thermopolis-kappale on löydetty Saksasta. Se oli pitkään yksityisessä omistuksessa, mutta lahjoitettiin Wyoming Dinosaur Centerille. Sillä ovat parhaiten säilyneet pää ja jalat. Tämän löydön pohjalta havaittiin, että kyseiseltä lajilta puuttui taaksepäin kaartuva varvas.
Aiheesta muualla

Henri Rönkkö, Lintujen kehittyminen dinosauruksista (Arkistoitu – Internet Archive)
Berliinin kappale.
Münchenin kappale.
Bambuviidakkoharakka

| Bambuviidakkoharakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Viidakkoharakat Dendrocitta
Laji::  frontalis
Kaksiosainen nimi
 Dendrocitta frontalis  Horsfield, 1840 
Katso myös
   Bambuviidakkoharakka Wikispeciesissä   Bambuviidakkoharakka Commonsissa 
Infobox OKNimi-testi OKIUCN-testi OK: 
Bambuviidakkoharakka (Dendrocitta frontalis) on varisten heimoon kuuluva varpuslintu.
Levinneisyys

Bambuviidakkoharakkaa esiintyy Aasiassa. Sitä tavataan Bangladeshissa, Bhutanissa, Kiinassa, Intiassa, Myanmarissa ja Vietnamissa. Lajin populaatiota ei ole arvioitu, mutta sitä on kuvattu harvinaiseksi.
Bentso(e)

| Bentso(e)pyreeni |
| --- | --- |

Tunnisteet
CAS-numero:  192-97-2
PubChem CID:  9128
Ominaisuudet
Molekyylikaava:  C20H12
Moolimassa:  252,31 g/mol
Ulkomuoto:  Värittömiä tai valkoisia kiteitä
Sulamispiste:  177,5 °C (450,65 K) 
Kiehumispiste:  492 °C (765 K)
Tiheys:  1,286 
Liukoisuus veteen:  Ei liukene veteen, liukenee asetoniin
   
Bentso(e)pyreeni eli BeP on orgaaninen yhdiste, joka kuuluu polysyklisiin aromaattisiin hiilivetyihin. Yhdiste on palavaa ja huoneenlämmössä (20 °C) se on olomuodoltaan valkoista tai väritöntä kiteistä ainetta. Sen kemiallinen kaava on C20H12. Bentso(e)pyreenista käytetään myös nimityksiä bents(e)pyreeni ja 4,5-bentsopyreeni.
Bentso(e)pyreenin moolimassa on 252,31 g/mol, sulamispiste 177,5 °C, kiehumispiste 492 °C, suhteellinen tiheys 1,3 g/cm3 (vesi = 1,0 g/cm3) ja CAS-numero 192-97-2. Yhdiste liukenee huonosti veteen (<0,1g/100 ml) mutta hyvin asetoniin. Aine reagoi voimakkaiden hapettimien kanssa. Bentso(e)pyreenia syntyy usein epätäydellisen palamisen tai orgaanisen aineksen pyrolyysin seurauksena.
Toisin kuin bentso(a)pyreenin, BeP ei ole vahvistettu olevan karsinogeeni.
Aiheesta muualla

PubChem: Benzo(e)pyrene (englanniksi)
Toxin and Toxin Target Database (T3DB): Benzo(e)pyrene (englanniksi)
Banana split

Perinteiseen tapaan valmistettu banana split.
Banana split on jäätelöstä valmistettava jälkiruoka, joka nimensä mukaisesti sisältää banaania. Jäätelön ja banaanin lisäksi se sisältää usein kermavaahtoa, ananasta, vohvelia, mansikoita, pähkinöitä, suklaakastiketta ja kirsikoita.
Banana splitin loi yhdysvaltalainen 23-vuotias David Evans Strickler vuonna 1904.
Aiheesta muualla

Kuvia tai muita tiedostoja aiheesta Banana split Wikimedia Commonsissa
Bamin maanjäristys 2003

| Bamin maanjäristys 2003 |
| --- | --- |
 Bamin linnoitus maanjäristyksen jälkeen.
Päivämäärä:  2003-12-2626. joulukuuta 2003
Aika:  01:56:52 UTC
Magnitudi:  6,6 (Mw)
Syvyys:  15 km
Maat, joihin vaikutukset ulottuivat:   Iran
Henkilövahingot:  26 271–43 200 kuollutta
Bamin maanjäristys oli kaakkoisessa Iranissa 26. joulukuuta 2003 sattunut maanjäristys, joka ravisteli Bamin historiallista kaupunkia. Sen magnitudi (Mw) oli noin 6,6.
Maanjäristyksen keskus oli lähellä Bamia, 180 km Kermanista ja 975 km Teheranista kaakkoon.
Kuolleiden määrästä ei ole täyttä varmuutta. Alkuperäinen arvio oli, että luonnonkatastrofi vaati yli 43 000 ihmishenkeä. Myöhemmin arviota lievennettiin: sanottiin, että 26 271 ihmistä sai surmansa. Lisäksi arvioitiin, että kymmenet tuhannet ihmiset loukkaantuivat tai jäivät kodittomiksi.
Ilmoitettiin, että noin 70 % Bamin taloista tuhoutui. Unescon maailmanperintöluetteloon kuuluvaa kaupunkia on maanjäristyksen jälkeen alettu rakentaa uudelleen.
Tuhoutunutta kaupunkia
Bamin linnoitus ennen maanjäristystä
Aiheesta muualla

Kuvia tai muita tiedostoja aiheesta Bamin maanjäristys 2003 Wikimedia Commonsissa
Beelzebufo

| Beelzebufo ampinga |
| --- | --- |
 Beelzebufo ampinga syömässä teropodidinosaurusta
 Liitukausi 70 Ma  PreЄ Є O S D C P T J K Pg N  ↓   
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot Anura
Alalahko::  Neobatrachia
Heimo::  Sarvikonnat Ceratophryidae
Suku::  †Beelzebufo
Laji::  ampinga
Kaksiosainen nimi
 † Beelzebufo ampinga  Evans et al., 2008 
Katso myös
   Beelzebufo Wikispeciesissä   Beelzebufo Commonsissa 
Infobox OKNimi-testi OK: 
Beelzebufon koko verrattuna ihmisen käteen.
Beelzebufo ampinga on vuonna 2007 nimetty esihistoriallinen sammakko, jonka ensimmäiset tunnetut jäänteet löydettiin 1993 Madagaskarilta, jossa laji eli 65−70 miljoonaa vuotta sitten. Laji saattoi kasvaa yli 40 senttimetriä pitkäksi ja yli 4 kilogrammaa painavaksi, mikä tekisi siitä suurimman kaikista tunnetuista sammakkolajeista: suurin nykyisin elävä laji, goljatsammakko kasvaa sekin enintään 30 senttimetrin pituiseksi. Beelzebufo on Beelzebubista ja konnien Bufo-suvusta muodostettu yhdistelmäsana.
Beelzebufo saattoi elintavoiltaan ja ulkonäöltään muistuttaa nykyisiä sarvisammakoita. Kokonsa ansiosta se saattoi syödä hyvin pieniä dinosauruksia, lintuja, kaloja ja nisäkkäitä. Jurakaudella, Beelzebufon ja nykyisten sarvisammakoiden esi-isien eläessä Madagaskarilla saari oli vielä kiinni Afrikan mantereessa. Kun Madagaskar irtautui Afrikasta, Beelzebufon esivanhemmat jäivät saarelle.